CELEX: 22008D0039
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 39/2008 ta' l- 14 ta' Marzu 2008 li jemenda l-Protokoll 31 mal-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/42
               
            DEĊIŻJONI TAL-KUMITAT KONĠUNT TAŻ-ŻEE
      Nru 39/2008
      ta' l-14 ta' Marzu 2008
      li jemenda l-Protokoll 31 mal-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 96/2007 tas-27 ta' Lulju 2007 (1).
               
            
                  (2)
               
               
                  Huwa xieraq li tkun estiża l-kooperazzjoni tal-Partijiet Sieħba fil-Ftehim biex tiġi inkluża d-Deċiżjoni tal-Kunsill 2007/779/KE, Euratom tat-8 ta' Novembru 2007 li tistabbilixxi Mekkaniżmu Komunitarju tal-Protezzjoni Ċivili (imfassla mill-ġdid) (2).
               
            
                  (3)
               
               
                  Id-Deċiżjoni 2007/779/KE, Euratom tħassar id-Deċiżjoni tal-Kunsill 2001/792/KE, Euratom (3) li hi inkorporata fil-Ftehim u li konsegwentement għandha titħassar skond il-Ftehim.
               
            
                  (4)
               
               
                  Il-Protokoll 31 tal-Ftehim għandu għalhekk jiġi emendat biex din il-kooperazzjoni estiża tkun tista' sseħħ mill-1 ta' Jannar 2008,
               
            IDDEĊIEDA KIF ĠEJ:
      Artikolu 1
      It-test tas-sub-paragrafu (b) ta' l-Artikolu 10(8) tal-Protokoll 31 tal-Ftehim għandu jinbidel b'dan li ġej:
      “l-Atti tal-Komunità li għandu jkollhom effett mill-1 ta' Jannar 2008:
      
                  —
               
               
                  
                     32007 D 0779: id-Deċiżjoni tal-Kunsill 2007/779/KE, Euratom tat-8 ta' Novembru 2007 li tistabbilixxi Mekkaniżmu Komunitarju tal-Protezzjoni Ċivili (imfassla mill-ġdid) (ĠU L 314, 1.12.2007, p. 9).”
               
            Artikolu 2
      Din id-Deċiżjoni għandha tidħol fis-seħħ l-għada li ssir l-aħħar notifikazzjoni lill-Kumitat Konġunt taż-ŻEE skond l-Artikolu 103(1) tal-Ftehim. (*)
      
      Din għandha tapplika mill-1 ta' Jannar 2008.
      Artikolu 3
      Din id-Deċiżjoni għandha tkun ippubblikata fis-Sezzjoni ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 47, 21.5.2008, p. 1.
      
         (2)  ĠU L 314, 1.12.2007, p. 9.
      
         (3)  ĠU L 297, 15.11.2001, p. 7.
      
         (*)  Ebda obbligi kostituzzjonali m'huma indikati.